नियमित योग और प्राणायाम करने से बढ़ती है एकाग्रता
बहादुरगढ़ |लडरावण स्थित सतकबीर इंस्टीट्यूट आॅफ टेक्नोलॉजी एंड मैनेजमेंट में शुक्रवार को योगाभ्यास दिवस का आयोजन किया गया। चेयरमैन योगगुरु डॉ. हरकिशन छिल्लर ने स्टूडेंट्स को योग की महत्ता बताई और उन्हें योगाभ्यास करवाया। उन्होंने बताया कि प्रतिदिन व्यायाम, योग तथा प्राणायाम करने से एकाग्रता शक्ति बौद्धिक शक्ति बढ़ती है। जिससे स्टूडेंट्स की पढ़ाई और स्वास्थ्य में बड़ा फायदा पहुंचता है। इससे व्यक्ति की काम करने की शक्ति चार गुणा बढ़ जाती है। उन्होंने कहा कि शैक्षिक संस्थाओं में पढ़ाई के साथ-साथ खेल, योग, व्यायाम आदि एक्टिविटी करवाना अत्यंत आवश्यक है। स्टूडेंट्स इसे एक सब्जेक्ट के रूप में अपनाए। उन्होंने बताया कि रोजाना प्राणायाम करने से दिमाग स्ट्रेस फ्री रहता है।
प्रिंसिपल डॉ. जेएस तोमर ने कहा कि प्राणायाम से हमारा मानसिक विकास भी होता है। योग हर उम्र के व्यक्ति के लिए फायदेमंद होता है। आप अपनी पढ़ाई पर अच्छी तरह फोकस कर सकते हैं। हेल्दी और पीसफुल लाइफ जीने के लिए स्टूडेंट्स को नियमित रूप से योग करना चाहिए।
hin_Deva hin_Deva hin_Deva